Blaze7451/Wiki-th-20250601 huggingface dataset:
มาร์เกลย์ ซังตูส

มาร์เกลย์ ซังตูส (เกิดวันที่ 8 มิถุนายน ค.ศ. 1989) เป็นนักฟุตบอลกองหน้าชาวบราซิล ปัจจุบันลงเล่นให้กับสโมสรฟุตบอลชลบุรีในไทยลีก

**สโมสรอาชีพ**
เขาเริ่มต้นเส้นทางอาชีพในลีก Campeonato Brasileiro Série B ฤดูกาล 2011 โดยเขาลงเล่นให้กับสโมสรโบอา.

**มิตราคูการ์**
ก่อนหน้านี้ มาร์เกลย์ลงเล่นให้กับสโมสรบาเอียเดอเฟียรา ซึ่งสัญญาของเขาจะหมดลงในเดือนพฤษภาคม ค.ศ. 2017 แต่มีข้อเสนอซื้อตัวจากสโมสรมิตราคูการ์จากประเทศอินโดนีเซีย สัญญาของเขากับสโมสรบาเอียจึงสิ้นสุดก่อนกำหนดเมื่อวันที่ 10 เมษายน ค.ศ. 2017 เมื่อสิ้นสุดฤดูกาล 2017 เขายิงได้ 24 ประตู จึงได้ตำแหน่งรองดาวซัลโวของอินโดนีเซียซูเปอร์ลีก

**ชลบุรี**
มาร์เกลย์ ย้ายมาร่วมทีมชลบุรี ในวันที่ 4 ธันวาคม พ.ศ. 2560 เขายิงประตูแรกให้กับสโมสรในการแข่งขันไทยลีก เมื่อวันที่ 24 กุมภาพันธ์ พ.ศ. 2561 นัดที่ชลบุรีเปิดบ้านแพ้สุโขทัย 1-2

**อ้างอิง**

**แหล่งข้อมูลอื่น**
 marclei-cesar-chaves-santos/170892
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลนครโฮจิมินห์
หมวดหมู่:บุคคลจากรัฐบาเยีย
อมาร์กาซอรัส

อมาร์กาซอรัส (อังกฤษ: Amargasaurus, pron; " กิ้งก่า ลา อมาร์กา") เป็นสกุลของไดโนเสาร์ประเภทซอโรพอดในยุคครีเทเชียสตอนต้น (129.4–122.46 ล้านปีก่อน) ที่อาร์เจนตินา โครงกระดูกที่มีสภาพสมบูรณ์ถูกค้นพบเมื่อปี1984 มีสปีชีส์เดียวคือ Amargasaurus cazaui. มันเป็นสัตว์ขนาดใหญ่ แต่มีขนาดเล็กกว่าซอโรพอดมีความยาวถึง 9 ถึง 10 เมตร (30 ถึง 33 ฟุต)

**รายละเอียด**
ภาพจำลองของอมาร์กาซอรัส
อมาร์กาซอรัส เป็นซอโรพอดตัวเล็ก มีขนาด 9 ถึง 10 เมตร (30 ถึง 33 ฟุต) และหนักประมาณ 2.6 เมตริกตัน (2.9 ตันสั้น) 

**อ้างอิง**

**เว็บที่เชื่อมโยง**
  English translation of original description (with figures) PDF at  The Polyglot Paleontologist
เลโซโทซอรัส

เลโซโทซอรัส (Lesothosaurus) คือ ไดโนเสาร์กลุ่มออร์นิทิสเกีย เป็นสัตว์กินพืชขนาดเล็ก โดยมันมีขนาดไม่ใหญ่มากเมื่อเปรียบกับกลุ่มของมัน เลโซโทซอรัสเป็นไดโนเสาร์ที่อาศัยอยู่ในช่วงต้นยุคจูแรสซิกในเขตประเทศแอฟริกาใต้และราชอาณาจักรเลโซโท มันถูกค้นพบและตั้งชื่อโดย Peter Galton (ปีเตอร์ แกลตัน) เมื่อปี ค.ศ. 1978 ชื่อของมันนั้นหมายถึง "กิ้งก่าจากเลโซโท" สกุลของมันนั้นมีเพียงแค่สปีชีส์เดียวคือ "Lesothosaurus diagnosticus" (เลโซโทซอรัส ดีอักนอสติคัส) 
เลโซโทซอรัสเป็นหนึ่งในออร์นิทิสเกียยุคแรกเริ่มที่เป็นที่รู้จักกันมากที่สุดในหมู่นักบรรพชีวินวิทยาและกลุ่มคนรักไดโนเสาร์ แต่สำหรับคนอื่นๆจะไม่ค่อยเป็นที่รู้จักกันมากนัก มันมีซากฟอสซิลที่ค่อนข้างสมบูรณ์ในระดับหนึ่งเลยทีเดียว ส่วนใหญมักพบซากของมันแถบ ชั้นหิน Eliot (Eliot Formation) ซึ่งร่างกายของมันนั้นถูกออกแบบมาเพื่อใช้ในการเอาชีวิตรอดในช่วงยุคจูแรสซิกเป็นอย่างมาก มันมีฟันที่เรียบง่ายไม่ซับซ้อนเหมือนพวกออร์นิทิสเกียรุ่นหลัง โดยมันอาจจะกินได้แทบทุกอย่างตั้งแต่พืชตระกูลเฟิร์นจนถึงแมลงและสัตว์ขนาดเล็ก พูดง่ายๆคือมันอาจจะกินแบบไม่เลือกเลย (สัตว์กินทั้งพืชและเนื้อ);วารสารบรรพชีวินวิทยาสัตว์มีกระดูกสันหลัง Sereno, Paul C. (1997)

**รายละเอียด**
อันเนื่องมาจากสภาพฟอสซิลของเลโซโทซอรัสนั้นอยู่ในสภาพที่ค่อนข้างสมบูรณ์จึงทำให้เราได้รู้ถึงลักษณะของกายวิภาคมันได้เป็นอย่างดี โดยมันเป็นสัตว์ที่เดินสองขาขนาดเล็กซึ่งมันมีขนาดอยู่ที่ 1 เมตร (3.3ฟุต) ถึง 2 เมตร (6.6ฟุต) เป็นหนึ่งในออร์นิทิสเกียรุ่นแรก มีขายาวที่มีรูปร่างเพรียว แขนสั้นที่มีมือที่จับอะไรไม่ค่อยได้ หางที่มีรูปร่างเพรียวเพื่อใช้ในการวิ่ง เหมือนกับออร์นิสทิเกียทุกตัว มีปากที่รูปร่างเหมือนนก โดยเลโซโทซอรัสอาจจะกินสัตว์ที่มีขนาดเล็กในช่วงที่พืชขาดแคลนไฟล์:Lesothosaurus_NT.jpg|thumb|ขนาดของเลโซโทซอรัสเมื่อเปรียบเทียบกับมนุษย์ (อันที่จริงในปัจจุบันมีการค้นพบขนตามร่างกายของมันเรียบร้อยแล้ว จึงทำให้หน้าตาของมันไม่เหมือนกับในภาพนี้)|285x285px|center

**อ้างอิง**

**หนังสืออ่านเพิ่ม**
 P. M. Galton. 1978. Fabrosauridae, the basal family of ornithischian dinosaurs (Reptilia: Ornithischia). Paläontologische Zeitschrift 52(1/2):138-159- Butler, R.J., 2005. "The 'fabrosaurid' ornithischian dinosaurs of the Upper Elliot Formation (Lower Jurassic) of South Africa and Lesotho." Zoological Journal of the Linnean Society 145: 175-218.
หมวดหมู่:ออร์นิทิสเกีย
ฮาโดรซอร์ (วงศ์)

ฮาโดรซอร์ (ἁδρός, hadrós, "stout, thick"), หรือไดโนเสาร์ปากเป็ด เป็นวงศ์ของไดโนเสาร์ประเภทออร์นิทิสเกีย. กลุ่มนี้เป็นที่รู้จักกันในชื่อไดโนเสาร์ปากเป็ด เนื่องจากมีปากเหมือนเป็ด เช่นเอ็ดมอนโตซอรัส และพาราซอโรโลฟัสที่เป็นสัตว์กินพืชในยุคครีเทเชียสในทวีปเอเชีย, ยุโรป, แอนตาร์กติกา, อเมริกาใต้ และอเมริกาเหนือ. ไดโนเสาร์ที่อยู่ในกลุ่มนี้มีรูปร่างคล้ายๆ กัน. ฮาโดรซอร์แบ่งออกเป็นสองกลุ่มย่อย: แลมบีโอซอร์ (lambeosaurines)ที่มีหงอน และเซาโรโลฟัส (saurolophines). ไดโนเสาร์กลุ่มเซาโรโลฟัสมีขนาดใหญ่กว่า กลุ่มแลมบีโอซอร์.

**อนุกรมวิธาน**
ในตารางอนุกรมวิธานได้รวมถึงกลุ่มฮาโดรซอร์และกลุ่มย่อยของกลุ่มนี้- Family Hadrosauridae
** Subfamily Hadrosaurinae
** Subfamily Saurolophinae
** Subfamily Lambeosaurinae
** Dubious hadrosaurids
*** Arstanosaurus
*** Cionodon
*** Diclonius
*** Dysganus
*** Mandschurosaurus
*** Microhadrosaurus
*** Orthomerus
*** Pteropelyx
*** Thespesius
*** Trachodon
ไฟล์:Lambeosaurus_lambei.jpg|right|thumb|หัวกระโหลกของแลมบีโอซอรัส หนึ่งในกลุ่มแลมบีโอซอร์
ไฟล์:Crane_de_Saurolophus.jpg|right|thumb|หัวกระโหลกของซอโรโลฟัส หนึ่งในกลุ่มซอโรโลฟัส

**อ้างอิง**

**เว็บที่เชื่อมโยง**
 Timeline of hadrosaur research-  UCMP Tree of Life-  Trachodon-  "Mummified" Dinosaur Discovered In Montana, National Geographic 2002
อัตลาเนอร์ซา

อัตลาเนอร์ซา เป็นกษัตริย์ชาวนิวเบีย ซึ่งปกครองระหว่าง 653 ถึง 640 ปีก่อนคริสตกาล เป็นผู้สืบทอดตำแหน่งผู้ปกครองจากกษัตริย์ทันทามานิ ซึ่งเป็นผู้ปกครองชาวนิวเบียพระองค์สุดท้ายของราชวงศ์ที่ยี่สิบแห่งอียิปต์แห่งอียิปต์

** ประวัติ**
พระองค์เป็นพระราชโอรสของกษัตริย์ทาฮาร์กา หรืออาจจะเป็นพระราชโอรสของกษัตริย์ทันทามานิ พระราชมารดาของพระองค์เป็นสมเด็จพระราชินีที่ไม่ทราบพระนาม แต่พระนามจบลงด้วย (...)ซัลคา พระองค์ได้ทรงอภิเษกสมรสกับพระขนิษฐาสองพระองค์คือ พระนางเยทูรอ กับพระนางคาลิเซต และพระมเหสีอีกพระองค์คือ พระนางมาโลทารัล ซึ่งอาจจะเป็นพระมารดาของกษัตริย์เซนคามานิสเคน และเพลตาเซน และมีชื่อของผู้หญิงที่สลักว่า ตาบา... ซึ่งสันนิษฐานว่าเป็นพระมเหสีอีกพระองค์
พระองค์เป็นที่รู้จักจากรูปสลักหินแกรนิตพระองค์ที่พบในวิหารที่เจเบล บาร์กาล มีแท่นบูชาที่ได้สลักพระนามของพระองค์ไว้ และในเมืองดองโกลาได้มีการค้นพบชิ้นส่วนของเสาโอบิลิกส์ที่มีพระนามของพระองค์อยู่ พระองค์ถูกฝังอยู่ในพีระมิดหมายเลข นูริ 20 ที่นูริ

**อ้างอิง**
หมวดหมู่:ราชวงศ์ที่ยี่สิบแห่งอียิปต์
แอมบิชันส์ (อัลบั้มวันโอเคร็อก)

แอมบิชันส์ (Ambitions) เป็นสตูดิโออัลบั้มชุดที่ 8 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 มกราคม ค.ศ. 2017 สำหรับฉบับภาษาญี่ปุ่นสังกัดค่ายเพลงญี่ปุ่นเอ-สเก็ตช์ และวันที่ 13 มกราคม ค.ศ. 2017 สำหรับฉบับอินเตอร์เนชันแนลสังกัดค่ายเพลงอเมริกัน ฟิลด์บายราเมน
เพลง "ออลเวส์คัมมิงแบ็ก" ได้ปรากฏในชุดโฆษณาโทรศัพท์ของเอ็นทีที โดโคโม หลังจากที่เซ็นสัญญากับค่ายเพลงฟิลด์บายราเมนเมื่อวันที่ 11 กันยายน ค.ศ. 2016 ทางวงก็ได้ปล่อยเพลง "เทกกิงออฟ" เป็นซิงเกิลแรกเมื่อวันที่ 16 กันยายน ซึ่งได้นำไปใช้เป็นเพลงประกอบภาพยนตร์ของญี่ปุ่นเรื่อง "มิวเซียม" ที่นำแสดงโดยชุน โอะงุริ ต่อด้วยซิงเกิลที่สอง "เบดรูมวอร์แฟร์" เมื่อวันที่ 18 พฤศจิกายน เพลง "ไอวอสคิง" เมื่อวันที่ 15 ธันวาคม และเพลง "วีอาร์" ในวันที่ 9 มกราคม ค.ศ. 2017

**รายการเพลง**

**ชาร์ต**

**อัลบั้ม**

**ซิงเกิล**

**เพลงอื่น ๆ ที่ติดชาร์ต**

**การรับรอง**

**อ้างอิง**
หมวดหมู่:อัลบั้มเพลงในปี พ.ศ. 2560
หมวดหมู่:วันโอเคร็อก
นรภัทร วิไลพันธุ์

นรภัทร วิไลพันธุ์ (เกิด 23 ธันวาคม พ.ศ. 2540) ชื่อเล่น ไบร์ท เป็นนักแสดงและนักร้องชาวไทย สังกัดเดอะ วัน เอ็นเตอร์ไพรส์ เป็นที่รู้จักจากเพจ TU SEXY BOY มีผลงานเด่น เช่น ดอกแก้วกาหลง อสรพิษ และ ห้องสุดท้ายหมายเลข 6 โดยทั้งสามเรื่องแสดงคู่กับ นัตยา ทองเสน

**ประวัติ**
ไบร์ทเกิดเมื่อวันอังคารที่ 23 ธันวาคม พ.ศ. 2540 สำเร็จการศึกษาระดับชั้นมัธยมปลายที่โรงเรียนสวนกุหลาบวิทยาลัย รังสิต จากนั้นได้เข้าศึกษาต่อที่สถาบันเทคโนโลยีนานาชาติสิรินธร มหาวิทยาลัยธรรมศาสตร์ ซึ่งในขณะนั้นได้เป็นเดือน SIIT (ปัจจุบันได้ย้ายไปศึกษาคณะนิเทศศาสตร์ที่ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ)
ไบร์ทมีผลงานแสดงเรื่องแรกคือ เราเกิดในรัชกาลที่ 9 เดอะซีรีส์ ต่อมาในปี 2560 รับบทพระเอกละครเรื่องแรก ดอกแก้วกาหลง จากนั้นรับงานแสดงต่อเนื่อง จนเกิดเป็นกระแสคู่ขวัญกับ นัตยา ทองเสน (เพลงขวัญ) นักแสดงร่วมค่ายที่ต่อมาได้แสดงละครคู่กันอีกสองเรื่องคือ อสรพิษ และ ห้องสุดท้ายหมายเลข 6
ได้คบหากับ โบกี้ เฌอริสา ธนะ มิสแกรนด์ปัตตานี 2022 

**อาชีพนักร้อง**
ไบร์ท นรภัทร เป็นนักร้อง เมื่อปี 2561-ปัจจุบัน มีผลงานเพลง อาทิ มีเธอมีฉัน 

**ผลงานการแสดง**

**ละครโทรทัศน์ทั้งหมดด้านล่างนี้ออกอากาศทางช่องวัน 31**

**ซีรีส์**
2561 
เมืองมายา Live 
ตอน  เกมกลมายา 
อนุธา นทีประเสริฐ (ไทม์) 
ช่องวัน 31
2567 
Love Lesson 010 แบบฝึกรักไม่รู้ล้ม 
- 
นนท์ 
ช่องวัน 31

**ผลงานเพลง**

**ซิงเกิ้ล**

**รางวัล**

**อ้างอิง**

**แหล่งข้อมูลอื่น**
 bright.norraphat- brightnorr- bnrpvlp
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสวนกุหลาบวิทยาลัย รังสิต
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
อนาคอนดา 4 ล่าโคตรพันธุ์เลื้อยสยองโลก

อนาคอนดา 4 ล่าโคตรพันธุ์เลื้อยสยองโลก (อังกฤษ: Anacondas: Trail of Blood, Anaconda 4) เป็นภาพยนตร์สยองขวัญ สัญชาติสหรัฐ สร้างขึ้นเมื่อปี ค.ศ. 2009 กำกับโดยดอน อี. ฟอนเทิลรอย ภาพยนตร์เรื่องนี้เป็นภาพยนตร์ลำดับที่ 4 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ อนาคอนดา 3: แพร่พันธุ์เลื้อยสยองโลก และมีภาคต่ออีกคือ โคตรเคี่ยม ปะทะ อนาคอนด้า นำแสดงโดย ลินเดน แอชบี, คริสตัล อัลเลน, แดนนี มิดวินเตอร์, จอห์น รีส-เดวี่

**เนื้อเรื่องย่อ**
เมื่อเมอร์ดอช เศรษฐีผู้ทรงอำนาจที่กำลังจะเสียชีวิต ว่าจ้างหมอคนหนึ่งให้นำกล้วยไม้สีเลือดมาสกัดน้ำยาจากเกสรเพื่อทดลองกลับลูกงูอนาคอนดา เพียงข้ามคืนลูกงูก็ขยายร่างจนมีขนาดใหญ่โตเต็มวัย ก่อนที่จะเขมือบหมอผู้นี้เป็นอาหาร แล้วเลื้อยหนีหลุดออกไปจากห้องทดลอง เป็นหน้าที่ของ อแมนด้า นักสัตววิทยาด้านสัตว์เลื้อยคลาน ที่จะต้องกำจัดเจ้าอสูรร้ายตัวนี้ที่เธอมีส่วนร่วมในการสร้างมันขึ้นมา โดยนำทีมนักวิทยาศาสตร์หนุ่มสาวกลุ่มหนึ่งปะทะกับทีมนักล่าสุดโหดของเมอร์ดอชในการแย่งชิงกล้วยไม้สีเลือดกลับมาให้ได้ ก่อนที่เจ้างูยักษ์จะล่าพวกเขาทั้งสองฝ่ายจนหมดสิ้น ซึ่งเจ้าทายาทเลื้อยสยองโลกตัวนี้ดูเหมือนจะว่องไว และล่าตัวยาก และมันก็พร้อมที่จะมอบความตายไว้ทุกสถานที่ที่มันเลื้อยผ่าน

**นักแสดงนำ**
 ลินเดน แอชบี รับบท แจ๊คสัน- คริสตัล อัลเลน รับบท ดร. อแมนด้า ฮาเยส- แดนนี มิดวินเตอร์ รับบท สก๊อตต์- จอห์น รีส-เดวี่ รับบท ปีเตอร์ "เจ.ดี" เมอร์ดอช- อะนา อูลารู รับบท ฮีเทอร์- อีมิล ฮอสตินา รับบท ยูจีน- คาร์ลิน สแตนซิว รับบท อเล็กซ์- อันคา แอนโดรน รับบท เว็นดี้- อเล็กซานดรูว์ โปโตแคนู รับบท โรแลนด์/ แพทริค- เคลาดิว แบรออท์ รับบท อาร์มอน- แดน บาดาเรา รับบท วาสลีน- ซอลตัน บูตัค รับบท ปีเตอร์ เรส์เนอร์

**อ้างอิง**

**แหล่งข้อมูลอื่น**
 1150934
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ที่ออกฉายในปี พ.ศ. 2552
ทัพเหล็กโค่นอํานาจ

ทัพเหล็กโค่นอํานาจ (Ironclad) เป็นภาพยนตร์สงคราม สัญชาติสหรัฐ สร้างขึ้นเมื่อปี ค.ศ. 2011 กำกับโดยโจนาธาน อิงก์ลิช นำแสดงโดย เจมส์ เพียวฟอย, ไบรอัน ค็อกซ์, เดเร็ค จาโคบี้, เคท มาร่า, พอล เกียมัตตี้, วลาดิเมียร์ คูลลิค

**เนื้อเรื่องย่อ**
เรื่องราวเกิดขึ้นประมาณปี ค.ศ. 1215 เมื่อเหล่าขุนนางที่มีอำนาจแห่งอังกฤษพยายามกดดันให้พระเจ้าจอห์นให้ลงนามในมหากฎบัตร “มหากฎบัตร” ที่มีเนื้อหากล่าวถึง สิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม พระเจ้าจอห์นก็ได้รับปากว่าจะลงนามลงในกฏบัตรนั้น
แต่หลังจากนั้นไม่นาน พระเจ้าจอห์นผิดคำสัญญาและได้รวบรวมกองกำลังเพื่อที่จะกำจัดเหล่าคนที่ต่อต้านเขาและนำอังกฤษกลับมาอยู่ในการปกครองของเขาอีกครั้ง แต่กลุ่มต่อต้านก็ได้ยึดเอาปราสาทโรเชสเตอร์ สถานที่อันยิ่งใหญ่ที่กลายมาเป็นสัญลักษณ์ของการต่อสู้เพื่อความยุติธรรมและเสรีภาพ เป็นฐานที่มั่นในการต่อสู้กับกองกำลังของพระเจ้าจอห์น

**นักแสดงนำ**
 เจมส์ เพียวฟอย รับบท โทมัส มาร์แชลล์- ไบรอัน ค็อกซ์ รับบท วิลเลียม ดอบิกนี- เดเร็ค จาโคบี้ รับบท เรจินัลด์ เดอ คอร์นิลล์- เคท มาร่า รับบท อิซาเบลล่า- พอล เกียมัตตี้ รับบท พระเจ้าจอห์น- วลาดิเมียร์ คูลลิค- ชาร์ลส์ แดนซ์ รับบท สตีเฟน แลงตัน- เจสัน เฟลมิง รับบท แบ๊คเก็ต- เจมี่ โฟร์แมน รับบท เจเดเดียห์ โคเทรอล- รายส์ แพร์รี่ โจนส์ รับบท วูล์ฟสแตน

**อ้างอิง**

**แหล่งข้อมูลอื่น**
 Ironclad
หมวดหมู่:ภาพยนตร์อเมริกัน
หมวดหมู่:ภาพยนตร์สงครามที่สร้างจากเหตุการณ์จริง
ซาตีไฟบุ

35xxxv (อ่านว่า เทอร์ตีไฟฟ์ หรือ ซาตีไฟบุ) เป็นสตูดิโออัลบั้มชุดที่ 7 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 11 กุมภาพันธ์ ค.ศ. 2015 เป็นอัลบั้มแรกของวงที่ได้บันทึกเสียงที่ต่างประเทศ โดยเฉพาะในสหรัฐอเมริกา เพลง "ไมตีลองฟอล" ได้นำไปใช้เป็นเพลงประกอบภาพยนตร์ในปี ค.ศ. 2014 เรื่อง รูโรนิ เคนชิน: เกียวโตทะเลเพลิง ในขณะที่เพลง "ฮาร์ตเอก" ได้นำไปใช้เป็นเพลงประกอบภาพยนตร์เรื่อง รูโรนิ เคนชิน: คนจริง โคตรซามูไร สำหรับเพลง "ไมตีลองฟอล" ได้ขึ้นชาร์ตสูงสุดด้วยอันดับที่ 2 ในชาร์ตบิลบอร์ดเจเปนฮอต 100 และคงอันดับได้ถึง 17 สัปดาห์
เวอร์ชันลิมิตเตดของอัลบั้มพรีออเดอร์พร้อมด้วยดีวีดีการแสดงอะคูสติกของวง ซึ่งได้แก่เพลง "ไมตีลองฟอล" และเพลง "ดิซิชัน" ได้จำหน่ายหมดอย่างรวดเร็วก่อนสิ้นปี ค.ศ. 2014.
เมื่อวันที่ 28 กุมภาพันธ์ ค.ศ. 2015 อัลบั้มนี้ได้ขึ้นชาร์ตบิลบอร์ตท็อปฮีตซีกเกอส์ ด้วยอันดับที่ 11 ในสัปดาห์เดียวกัน อัลบั้มนี้ก็ได้ขึ้นชาร์ตบิลบอร์ดอินดีเพนเดนต์อัลบั้ม ด้วยอันดับที่ 43 แล้วได้ขึ้นชาร์ตบิลบอร์ดฮาร์ดร็อกอัลบั้ม ด้วยอันดับที่ 23 และไปถึงอันดับที่ 1 ในชาร์ตบิลบอร์ดเวิลด์อัลบั้ม
อัลบั้มนี้ในฉบับเนื้อเพลงภาษาอังกฤษได้ออกจำหน่ายในสหรัฐอเมริกาโดยค่ายเพลงวอร์เนอร์บราเธอส์เรเคิดส์ เมื่อวันที่ 25 กันยายน ค.ศ. 2015 โดยมีโบนัสแทร็กเพิ่มขึ้นมา 2 เพลง

**รายชื่อเพลง**

**อ้างอิง**
หมวดหมู่:อัลบั้มเพลงในปี พ.ศ. 2558
หมวดหมู่:วันโอเคร็อก
ฝ่าแผนนรก ซ้อนนรก

ฝ่าแผนนรก ซ้อนนรก (Along Came a Spider) เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2001 นำแสดงโดย มอร์แกน ฟรีแมน, โมนิก้า พ็อตเตอร์, ไมเคิล วินค็อตต์, เพเนโลปี้ แอน มิลเลอร์, ไมเคิล โมริอาตี้

**เนื้อเรื่องย่อ**
อเล็กซ์ ครอสส์ ตำรวจนักสืบต้องเล่นเกมกับแกรี่ คนร้ายลักพาตัวลูกสาววุฒิสมาชิกที่ลงมืออย่างอาจหาญและหลอกล่อให้อเล็กซ์เข้ามาจัดการคดีนี้ จุดประสงค์ที่แกรี่ต้องการไม่ใช่เงินค่าไถ่แต่ต้องการสร้างเหตุการณ์ให้เป็นข่าวไปอีกนาน ด้วยแผนที่วางมาอย่างละเอียดและมีเงื่อนงำโยงใย อเล็กซ์จึงต้องร่วมมือกับเจ้าหน้าที่ลับเจสซี่ ในการหยุดยั้งแกรี่ให้ได้ ทว่ายิ่งล้วงลึกถึงแก่นแท้ของแผนนรกนี้ อเล็กซ์ก็ยิ่งพบว่ามีบางสิ่งที่น่าสงสัยซ่อนอยู่

**นักแสดง**
มอร์แกน ฟรีแมน รับบท อเล็กซ์ ครอสส์
*โมนิก้า พ็อตเตอร์ รับบท เจซซี แฟลนิแกลน
*ไมเคิล วินค็อตต์ รับบท แกรี โซแนจี/สไปเดอร์
*ดีแลน เบเกอร์ รับบท ออลลี แม๊คอาร์เทอร์
*มิกา บูเร็ม รับบท เมแกน โรส
*บิลลี เบิร์ก รับบท เบ็น เดวิน
*แอนทอน เยลชิน รับบท ดีมิทรี สตราโรดูบอฟ
*เจย์ โอ แซนเดอร์ส รับบท ไคล์ เคร็ก
*ไมเคิล โมริอาตี้ รับบท แฮงค์ โรส
*เพเนโลปี้ แอน มิลเลอร์ รับบท อลิซาเบธ โรส
*แอนนา มาเรีย ฮอร์สฟอร์ด รับบท วิกกี้

**อ้างอิง**

**แหล่งข้อมูลอื่น**
 0164334- 209848- alongcameaspider- along_came_a_spider
หมวดหมู่:ภาพยนตร์อังกฤษ
ฟุสเซนี เดียบาเต

ฟุสเซนี เดียบาเต (Fousseni Diabaté; เกิดวันที่ 18 ตุลาคม ค.ศ. 1995) เป็นนักฟุตบอลชาวมาลี ปัจจุบันลงเล่นในตำแหน่งกองกลางตัวรุก ให้กับปาร์ติซาน สโมสรในเซอร์เบียนซูเปอร์ลีกา เขาเกิดในฝรั่งเศส แต่ลงเล่นให้กับทีมชาติมาลีในระดับเยาวชน

**สโมสรอาชีพ**
เดียบาเต ลงเล่นให้กับชุดเยาวชนของสโมสร Rennais อยู่เจ็ดปี ก่อนที่จะย้ายไปสโมสร Reims ต่อมาเขาย้ายไปเล่นให้กับทีมสำรองของ Guingamp และย้ายไป Gazélec Ajaccio ในวันที่ 20 มิถุนายน ค.ศ. 2017 เขาลงเล่นนัดแรกให้กับ Gazélec Ajaccio เมื่อวันที่ 28 กรกฎาคม ค.ศ. 2017 นัดที่เสมอ Valenciennes 1–1 ในลีกเดอ
วันที่ 13 มกราคม ค.ศ. 2018 เดียบาเตย้ายไปสโมสรฟุตบอลเลสเตอร์ซิตี ด้วยค่าตัวที่ไม่เปิดเผย สองสัปดาห์ถัดมา เขาลงเล่นนัดแรกให้กับเลสเตอร์ในการแข่งขันเอฟเอคัพ รอบที่สี่ เขายิงสองประตู ช่วยให้เลสเตอร์เอาชนะปีเตอร์โบโรยูไนเต็ด 5–1

**ทีมชาติ**
เขาลงเล่นหนึ่งนัดให้กับทีมชาติมาลีรุ่นอายุไม่เกิน 20 ปี ในการแข่งขันฟุตบอลโลกเยาวชน ค.ศ. 2015 นัดที่แพ้เซอร์เบีย 2–0 และได้ลงเล่น 5 นัดในฟุตบอลแอฟริกาเยาวชน ค.ศ. 2015 เขายังได้ลงเล่นให้กับทีมชาติรุ่นอายุไม่เกิน 23 ปี ในการแข่งขัน Toulon Tournament ค.ศ. 2016

**อ้างอิง**

**แหล่งข้อมูลอื่น**
 fousseni-diabate/311892-  FIFA Profile date=2018-01-14 -  L'Equipe Profile-  GFCA Profile date=2017-10-14 
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวมาลี
หมวดหมู่:นักฟุตบอลทีมชาติมาลี
หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายมาลี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลกาเซแล็กอาฌักซีโย
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:กองกลางฟุตบอล
หมวดหมู่:บุคคลจากจังหวัดแซน-แซ็ง-เดอนี
เซนตร์นาอุชฟิล์ม

สตูดิโอภาพยนตร์วิทยาศาสตร์และภาพยนตร์เพื่อการศึกษากลาง (Центральная студия научно-популярных и учебных фильмов) หรือ เซนตร์นาอุชฟิล์ม (Центрнаучфи́льм (ЦНФ)) เป็นสตูดิโอภาพยนตร์สารคดีของสหภาพโซเวียต และรัสเซีย เป็นหนึ่งในสตูดิโอถ่ายทำสารคดีแนววิทยาศาสตร์ และ ภาพยนตร์ข่าวหลักของสหภาพโซเวียต มีที่ตั้งหลักที่กรุงมอสโก

**ชื่อในอดีต**
 1930 — โซยุซเทกซ์ฟิล์ม (Союзтехфильм)- 1933—1940 — มอสเทกซ์ฟิล์ม (Мостехфильм)- 1941—1944 — โวเยนเทกซ์ฟิล์ม (Воентехфильм)- 1945—1966 — มอสนาอุชฟิล์ม (Моснаучфильм)- 1967—2003 — เซนตร์นาอุชฟิล์ม (Центрнаучфильм)- 2004—ปัจจุปัน — Centre of National Film (Центр национального фильма)

**ภาพยนตร์ที่มาจากค่ายนี้**
ทีมงานของเซนตร์นาอุชฟิล์มกำลังสร้างอนิเมชั่น สเปซด็อก น้องหมาตะลุยจักรวาล-  Khochu vsyo znat (1957 ภาพยนตร์ข่าว) -  Tchaikovsky (1958)- Dersu Uzala (1961) -  The First Flight to the Stars.. (1961 ร่วมผลิตกับ CSDF) - Thailand, the rainy season (1976)- สเปซด็อก น้องหมาตะลุยจักรวาล  (2009)

**เครื่องอิสริยาภรณ์ที่ได้รับ**

**แหล่งข้อมูลอื่น**
  Киностудия «Центр национального фильма» date=2009-07-24 -  Фильмофонд киностудии Центрнаучфильм date=2013-08-24 
หมวดหมู่:บริษัทภาพยนตร์ในประเทศรัสเซีย
หมวดหมู่:บริษัทภาพยนตร์ในสหภาพโซเวียต
มีชี บัตชัวยี

มีชี บัตชัวยี-อาตุนกา (Michy Batshuayi-Atunga; เกิด 2 ตุลาคม ค.ศ. 1993) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองหน้าให้กับเฟแนร์บาห์แช และทีมชาติเบลเยียม
บัตชัวยีเริ่มต้นเส้นทางอาชีพกับสโมสร สต็องดาร์ลีแยฌ ในปี ค.ศ. 2011 ยิงได้ 44 ประตูจากการลงเล่น 120 นัด โดย 21 ประตูในเบลเจียนโปรลีก ฤดูกาล 2013–14 ช่วยให้เขาเป็นรองดาวซัลโวของฤดูกาล และได้รับรางวัลรองเท้าอีโบนี เขาย้ายไปมาร์แซย์ด้วยค่าตัว 4.5 ล้านปอนด์ และช่วยให้สโมสรผ่านเข้าไปถึงกุปเดอฟร็องส์ นัดชิงชนะเลิศ 2016 ต่อมาในเดือนกรกฎาคม ค.ศ. 2016 เขาเซ็นสัญญากับเชลซีด้วยค่าตัว 33 ล้านปอนด์ และช่วยให้เชลซีคว้าแชมป์พรีเมียร์ลีก ฤดูกาล 2016–17 ได้สำเร็จ
บัตชัวยียิงประตูแรกในนามทีมชาติในนัดที่เบลเยียมพบกับไซปรัสในเดือนมีนาคม ค.ศ. 2015 เขาเป็นหนึ่งในผู้เล่นที่พาเบลเยียมผ่านเข้าไปถึงรอบก่อนรองชนะเลิศในฟุตบอลชิงแชมป์แห่งชาติยุโรป 2016

**ทีมชาติ**
บัตชัวยีสามารถเลือกลงเล่นให้กับทีมชาติสาธารณรัฐประชาธิปไตยคองโกได้ โดยมีเชื้อสายของบิดามารดา แต่ในเดือนมีนาคม ค.ศ. 2015 เขาเลือกลงเล่นให้กับทีมชาติเบลเยียม
เขาลงเล่นทีมชาตินัดแรกเมื่อวันที่ 28 มีนาคม ค.ศ. 2015 ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก ในนัดที่พบกับไซปรัส โดยเป็นตัวสำรองลงมาแทนที่คริสตีย็อง แบนเตเก ในนาทีที่ 77 เขายิงประตูจากนอกกรอบเขตโทษโดยใช้เวลาเพียงสามนาที ช่วยให้เบลเยียมเปิดบ้านชนะไปได้ 5–0 เขาได้แข่งขันรอบสุดท้ายที่ประเทศฝรั่งเศส และได้ลงเล่นในรอบ 16 ทีมสุดท้าย นัดที่พบกับฮังการีที่ตูลูซในวันที่ 26 มิถุนายน เขาได้ประตูจากการจ่ายบอลของเอแดน อาซาร์ ช่วยให้เบลเยียมเอาชนะไปได้ 4–0

**สถิติ**

**ประตูในนามทีมชาติ**

**เกียรติประวัติ**

**สโมสร**
เชลซี- พรีเมียร์ลีก: 2016–17

**บุคคล**
 รางวัลรองเท้าอีโบนี: 2013–14- ผู้เล่นยอดเยี่ยมประจำเดือนของ UNFP: ตุลาคม 2015

**อ้างอิง**

**แหล่งข้อมูลอื่น**
  Michy Batshuayi stats at the Royal Belgian Football Association website- id=batshuayi-michy- id=177338- michy-batshuayi/177338
หมวดหมู่:บุคคลที่ยังมีชีวิตอยู่
หมวดหมู่:บุคคลจากบรัสเซลส์
หมวดหมู่:นักฟุตบอลชาวเบลเยียม
หมวดหมู่:ผู้เล่นสต็องดาร์ลีแยฌ
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลเบชิกทัชฌิมนัสติกคูลือบือ
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซือเปร์ลีก
หมวดหมู่:นักฟุตบอลทีมชาติเบลเยียม
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ชาวเบลเยียมเชื้อสายสาธารณรัฐประชาธิปไตยคองโก
สถานีย่อย:ประเทศสหรัฐ/บุคคลประจำสัปดาห์

ประยุทธ์ จันทร์โอชา
มิเชลล์ ลาวอห์น โรบินสัน โอบามา เป็นภริยาของบารัก โอบามา ประธานาธิบดีแห่งสหรัฐอเมริกาคนที่ 44 ซึ่งนั่นทำให้เธอดำรงสถานะสุภาพสตรีหมายเลขหนึ่งแห่งประเทศสหรัฐอเมริกา และนับเป็นคนแรกที่มีเชื้อสายแอฟริกัน-อเมริกัน
มิเชลล์เกิดและโตในทางตอนใต้ของเมืองชิคาโก รัฐอิลลินอย จบการศึกษาจากมหาวิทยาลัยพรินซ์ตัน และโรงเรียนกฎหมายมหาวิทยาลัยฮาร์เวิร์ด ภายหลังจากจบการศึกษามิเชลล์ได้กลับไปทำงานกับสำนักงานกฎหมายซิดลีย์ออสตินในชิคาโก ก่อนจะพบรักกับบารัก และแต่งงานกัน  ทั้งคู่มีบุตรสาวด้วยกันสองคนคือ มาเลีย แอน และซาช่า (อ่านต่อ...)
บทความก่อนหน้านี้: วินฟีลด์ สก็อตต์ แฮนค็อค - แนนซี เรแกน - จอร์จ บุช - จอร์จ วอชิงตัน - เจ. โรเบิร์ต ออพเพนไฮเมอร์ - บียอนเซ่ โนวส์ - เอลวิส เพรสลีย์ 
ดูส่วนนี้
สถานีย่อย:ประเทศสหรัฐ/รูปภาพที่คุณได้

center
ภาพจำลองเคลื่อนไหวของรัฐในสหรัฐโดยเรียงตามลำดับการก่อตั้ง  ภาพโดย: Astrokey44
มัคซีมีลีอาน ฟิลลิพ

มัคซีมีลีอาน ฟิลลิพ (เกิดวันที่ 1 มีนาคม ค.ศ. 1994) เป็นนักฟุตบอลอาชีพชาวเยอรมัน ลงเล่นในตำแหน่งกองหน้าให้กับโบรุสซีอาดอร์ทมุนท์ในบุนเดิสลีกา

**สโมสรอาชีพ**
ฟิลลิพเริ่มต้นเส้นทางอาชีพกับสโมสรกีฬาแฮร์ทาเบอร์ลิน ต่อมาในปี ค.ศ. 2008 เขาย้ายไปเข้าร่วมเทนนิสโบรุสเซียเบอร์ลิน

**เอ็สเซ ไฟรบวร์ค**
ในปี ค.ศ. 2012 ฟิลลิพเซ็นสัญญากับเอ็สเซ ไฟรบวร์ค ต่อมาวันที่ 5 เมษายน ค.ศ. 2014 เขาลงเล่นนัดแรกให้กับทีมชุดใหญ่ นัดที่พบกับเฟาเอฟเบชตุทการ์ทในการแข่งขันบุนเดิสลีกา โดยลงมาแทนที่ Felix Klaus ในนาทีที่ 90

**โบรุสซีอาดอร์ทมุนท์**
วันที่ 7 มิถุนายน ค.ศ. 2017 ฟิลลิพเซ็นสัญญากับโบรุสซีอาดอร์ทมุนท์ด้วยสัญญา 5 ปีไปจนถึง ค.ศ. 2022 ค่าตัวโดยประมาณอยู่ที่ 20 ล้านยูโร พร้อมกับโบนัส Michael Zorc ผู้บริหารของดอร์ทมุนท์ กล่าวว่า ฟิลลิพเป็นผู้เล่นที่เก่งในหลาย ๆ ด้าน มีการยิงที่เฉียบคม และมีอนาคตที่แสนวิเศษ ฟิลลิพลงเล่นนัดแรกกับดอร์ทมุนท์เมื่อวันที่ 6 สิงหาคม ค.ศ. 2017 ในนัดที่เสมอบาเยิร์นมิวนิก 2-2 (แพ้จุดโทษ 6-7) ในเดเอฟเอล-ซูเปอร์คัพ โดยเขาลงมาแทนที่ Christian Pulisic ในนาทีที่ 90 และเป็นผู้ยิงจุดโทษคนที่สอง เขาลงเล่นเป็นตัวจริงนัดแรกเมื่อวันที่ 19 สิงหาคม ค.ศ. 2017 ในนัดที่ดอร์ทมุนท์บุกชนะว็อลฟส์บูร์ก 3-0 ต่อมาวันที่ 18 กันยายน ค.ศ. 2017 เขายิงประตูแรกกับดอร์ทมุนท์ในนัดที่เปิดบ้านเอาชนะเอฟเซเคิล์น 5-0 โดยในนัดนั้น เขายิงได้สองประตู และในวันที่ 26 กันยายน ค.ศ. 2017 เขาลงเล่นนัดแรกในยูฟ่าแชมเปียนส์ลีก นัดที่ดอร์ทมุนท์เปิดบ้านแพ้เรอัลมาดริด

**เกียรติประวัติ**

**สโมสร**
เอ็สเซ ไฟรบวร์ค- ซไวเทอบุนเดิสลีกา: 2015–16

**ทีมชาติ**
เยอรมนี- ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017

**อ้างอิง**

**แหล่งข้อมูลอื่น**
 maximilian-philipp/212956
หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวเยอรมัน
หมวดหมู่:นักกีฬาจากเบอร์ลิน
หมวดหมู่:ผู้เล่นในบุนเดิสลีกา
หมวดหมู่:ผู้เล่นเอ็สเซ ไฟรบวร์ค
หมวดหมู่:ผู้เล่นโบรุสซีอาดอร์ทมุนท์
สถานีย่อย:ประเทศสหรัฐ/รู้ไหมว่า

* ...ฮิลลารี คลินตัน ได้ถูกประชาชนลดคะแนนลงเนื่องจากความไม่โปร่งใส่ในระหว่างการเลือกตั้งประธานาธิบดีสหรัฐ พ.ศ. 2559- ...ตราประธานาธิบดีสหรัฐได้ถูกเปลี่ยนเพิ่มจำนวนดาวมา 2 ดวง ตามที่เพิ่มมา 2 รัฐ
สถานีย่อย:ประเทศสหรัฐ
สถานีย่อย:ประเทศสหรัฐ/บทความที่คุณได้

200px
องค์การบริหารการบินและอวกาศแห่งชาติ ก่อตั้งขึ้นเมื่อวันที่ 29 กรกฎาคม พ.ศ. 2501 (ค.ศ. 1958) ตามรัฐบัญญัติการบินและอวกาศแห่งชาติ เป็นหน่วยงานส่วนราชการ รับผิดชอบในโครงการอวกาศและงานวิจัยห้วงอากาศอวกาศ (aerospace) ระยะยาวของสหรัฐ คอยจัดการหรือควบคุมระบบงานวิจัยทั้งกับฝ่ายพลเรือนและฝ่ายทหาร ในเดือนกุมภาพันธ์ พ.ศ. 2549 องค์การนาซาได้ประกาศภารกิจหลักคือการบุกเบิกอนาคตแห่งการสำรวจอวกาศ การค้นพบทางวิทยาศาสตร์ และงานวิจัยทางการบินและอวกาศ อ่านเพิ่มเติม...
บทความก่อนหน้านี้: โครงการกระสวยอวกาศ–มีร์ - เขื่อนฮูเวอร์ - ธงชาติสหรัฐ - อนุสาวรีย์เทพีเสรีภาพ - สหรัฐอเมริกา - กองทัพอากาศสหรัฐ 
ดูส่วนนี้
ถ้าฉันหายไป

ถ้าฉันหายไป (Skyline) เป็นซิงเกิลของเอิ๊ต-ภัทรวี ศรีสันติสุข วางจำหน่ายครั้งแรกในปี พ.ศ. 2561 แต่งเนื้อร้องโดย เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ ทำนองโดยภัทรวี ศรีสันติสุข, เพิ่มศักดิ์ พิสิษฐ์สังฆการ, สุดเขต จึงเจริญ และอนันต์ ดาบเพ็ชรธิกรณ์ และเรียบเรียงโดยเพิ่มศักดิ์ พิสิษฐ์สังฆการ ภายใต้สังกัดค่ายมิวซิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 20 กุมภาพันธ์ พ.ศ. 2561

**ผู้มีส่วนร่วมในการทำเพลง**
เอิ๊ต ภัทรวี - ร้อง/กีตาร์/ทำนอง/เรียบเรียง
*สุดเขต จึงเจริญ - เนื้อร้อง/ทำนอง
*เพิ่มศักดิ์ พิสิษฐ์สังฆการ - เนื้อร้อง/ทำนอง/เรียบเรียง/โปรดิวเซอร์/เปียโน/อำนวยการผลิต/Mixed & Mastered/Lyrics Director/Executive Producer
*อนันต์ ดาบเพ็ชรธิกรณ์ - เนื้อร้อง/ทำนอง
*ทฤษฎี ศรีม่วง (โอ Jetset'er) - กีต้าร์ไฟฟ้า
*พอพัฒน์ กิจไกรลาศ - กลอง
*ต่อยศ จงแจ่ม (ป๊อก Zeal) - กีต้าร์เบส
*สุธิติ ไชยสมุทร - Drums Sound Design/Session Drum Technician

**การตอบรับ**

**อ้างอิง**
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงในปี พ.ศ. 2561
หมวดหมู่:ซิงเกิลในปี พ.ศ. 2561
หมวดหมู่:เพลงของภัทรวี ศรีสันติสุข
หมวดหมู่:เพลงที่ประพันธ์คำร้องโดยอนันต์ ดาบเพ็ชรธิกรณ์
หมวดหมู่:เพลงที่ประพันธ์คำร้องโดยสุดเขต จึงเจริญ
หมวดหมู่:เพลงที่ประพันธ์คำร้องโดยเพิ่มศักดิ์ พิสิษฐ์สังฆการ
หมวดหมู่:เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
หมวดหมู่:ซิงเกิลในสังกัดมิวสิกมูฟเรคคอร์ดส
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
เคลีก 2

เคลีก 2 (K League 2; K리그2) เป็นลีกฟุตบอลอาชีพของประเทศเกาหลีใต้ และเป็นลีกอันดับที่สองในระบบลีกฟุตบอลเกาหลีใต้ ปัจจุบันมีสโมสรฟุตบอลเข้าแข่งขันทั้งหมด 13 ทีม

**ประวัติ**
เมื่อวันที่ 22 มกราคม ค.ศ. 2018 ได้เปลี่ยนชื่อลีกเป็นเคลีก 2

**สโมสร**

**ทำเนียบแชมป์แต่ละฤดูกาล**

**แชมป์แบ่งตามฤดูกาล**

**แชมป์แบ่งตามสโมสร**

**ดูเพิ่ม**
 เคลีก- ระบบลีกฟุตบอลเกาหลีใต้

**อ้างอิง**

**แหล่งข้อมูลอื่น**
  Official K League website 

หมวดหมู่:การแข่งขันฟุตบอลในประเทศเกาหลีใต้
หมวดหมู่:ฟุตบอลลีกระดับสอง
หมวดหมู่:เคลีก
มหาลัญจกรของสหรัฐ

มหาลัญจกรสหรัฐ (Great Seal of the United States) เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782
ด้านหน้าของลัญจกรใช้เป็นตราอาร์มประจำชาติสหรัฐ ส่วนตัวลัญจกรเองนั้นใช้ในเอกสารอย่างหนังสือเดินทาง, เครื่องยศทหาร, ป้ายสถานทูต, และธงหลายแบบ เมื่อใช้เป็นตราอาร์ม ลัญจกรดวงนี้มีสีตามที่กำหนดไว้อย่างเป็นทางการ แต่เมื่อใช้ในเอกสาร มักเป็นขาวดำ
นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง

**ประวัติ**
วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782

**อ้างอิง**

**แหล่งข้อมูลอื่น**
 มหาลัญจกรของสหรัฐ-  PDF booklet from U.S. State Department, 2003 version, and  1996 version—Bureau of Public Affairs
หมวดหมู่:สัญลักษณ์ประจำชาติสหรัฐ
หมวดหมู่:ตราแผ่นดิน
หมวดหมู่:ตราอาร์มประจำชาติ
หมวดหมู่:กฤษฎีกาของสภาทวีป
หมวดหมู่:มุทราศาสตร์อเมริกา
มังศรีชวาแห่งแปร

มังศรีชวา (မင်းကြီးစွာ, pron;  ค.ศ. 1435 – 1482) เป็นพระเจ้าแปรตั้งแต่ ค.ศ. 1446 ถึง 1482 ในฐานะประเทศราชของอังวะ 3 รัชกาล คือ นรปติที่ 1, สีหสุระที่ 1 และมังฆ้องที่ 2 แห่งอาณาจักรอังวะ

**พระประวัติ**
พระองค์มีชื่อตอนประสูติว่า Min Hsin-Mya (မင်းဆင်များ หรือ မင်းဆင်မြား) โดยเป็นพระราชโอรสของพระเจ้านรปติที่ 1 แห่งอังวะ เมื่อครั้งยังดำรงพระอิสริยยศเป็น สีหตูแห่งแปร กับพระนางอตุลสิริมหาราชเทวี สันนิษฐานว่าพระองค์ประสูติเมื่อประมาณ ค.ศ. 1435 พระองค์มีพระเชษฐา 1 พระองค์ พระพี่นาง 3 พระองค์ พระอนุชา 1 พระองค์ และพระขนิษฐา 3 พระองค์ ในเดือนเมษายน ค.ศ. 1442 ย้ายมาประทับที่อังวะ ภายหลังจากที่พระบิดาได้ขึ้นสืบราชบัลลังก์อังวะพร้อมกับเฉลิมพระนามใหม่เป็น นรปติที่ 1 แห่งอังวะ
มังศรีชวาประทับที่อังวะเป็นระยะเวลาสั้น ๆ เพราะในเดือนมกราคม ค.ศ. 1446 พระเจ้านรปติที่ 1 ได้สถาปนาพระองค์ที่พระชนมายุเพียง 11 พรรษาให้มาครองเมืองแปรในฐานะประเทศราช ซึ่งเป็นเมืองสำคัญอันดับ 2 ของอาณาจักร พระองค์เป็นพระโอรสที่จงรักภักดีต่อพระบิดาเป็นเวลา 26 ปี แต่ใน ค.ศ. 1472 พระองค์ได้ก่อกบฏต่อพระเชษฐาคือ สีหสุระที่ 1 แห่งอังวะ โดยร่วมกับพระอนุชาคือ ตะโดเมงสอ เจ้าเมืองสารวดี แต่แผนการครั้งนี้ก็ไม่สำเร็จทั้งสองพระองค์จึงยอมแพ้ต่อพระเจ้าอังวะในเดือนกุมภาพันธ์ ค.ศ. 1473 พระเจ้าสีหสุระก็มิได้พิโรธโกรธเคืองทั้งสองพระองค์ อีกทั้งยังให้ทั้งสองพระองค์ดำรงตำแหน่งเดิม
มังศรีชวาถึงแก่พิราลัยเมื่อ ค.ศ. 1482 หลังจากดำรงพระยศนี้นานถึง 36 ปี จากนั้น ตะโดเมงสอแห่งสารวดี พระอนุชาก็ฉวยโอกาสเข้ายึดเมืองแปรพร้อมกับกบฏต่อ พระเจ้ามังฆ้องที่ 2 พระนัดดาโดยตะโดเมงสอก่อการสำเร็จทำให้แปรเป็นอิสระจากอังวะ

**บรรพบุรุษ**

**หมายเหตุ**

**อ้างอิง**

**บรรณานุกรม**
 cite book | last=Kala | author-link=U Kala | first=U | title=Maha Yazawin | publisher=Ya-Pyei Publishing | location=Yangon | year=1724 | edition=2006, 4th printing | language=my | volume=1–3- cite book | author=Maha Sithu | author-link=Maha Sithu of Twinthin | title=Yazawin Thit | publisher=Ya-Pyei Publishing | location=Yangon | origyear=1798 | year=2012 |edition=2nd | language=my | volume=1–3 |editor1=Kyaw Win |editor2=Thein Hlaing- cite book | author=Royal Historical Commission of Burma | author-link=Royal Historical Commission of Burma | title=Hmannan Yazawin | volume=1–3 | year=1832 | location=Yangon | language=my | edition=2003 | publisher=Ministry of Information, Myanmar-  edition=2006, 2nd printing
หมวดหมู่:บุคคลที่เกิดในคริสต์ทศวรรษ 1430
หมวดหมู่:พระเจ้าแปร
หมวดหมู่:ราชวงศ์อังวะ
นานา (ย่านในกรุงเทพมหานคร)

นานา (Nana) เป็นชื่อย่านและทางแยกแห่งหนึ่งในกรุงเทพมหานคร ตั้งอยู่ในพื้นที่แขวงคลองเตย เขตคลองเตย กับแขวงคลองเตยเหนือ เขตวัฒนา โดยแยกนานาเป็นสี่แยกที่เป็นจุดตัดกันระหว่างถนนสุขุมวิท กับซอยสุขุมวิท 4 (ซอยนานาใต้) และซอยสุขุมวิท 3 (ซอยนานาเหนือ)
ชื่อ "นานา" มาจากนามสกุลของนายเล็ก นานา อดีตนักการเมืองและนักธุรกิจอสังหาริมทรัพย์ชาวไทยเชื้อสายอินเดีย ผู้ซึ่งเป็นเจ้าของที่ดินจำนวนมากในกรุงเทพมหานคร จนได้รับฉายาว่า "ราชาที่ดินกรุงเทพฯ" ซึ่งเป็นผู้ริเริ่มธุรกิจในย่านนี้ โดยมีสถานที่สำคัญใกล้เคียง คือ สถานีรถไฟฟ้านานา ตั้งอยู่บริเวณปากซอยสุขุมวิท 7 ห่างออกไปประมาณ 300 เมตร และนานาพลาซ่า ศูนย์การค้าสำคัญของย่านนี้ ซึ่งอยู่ในซอยสุขุมวิท 4
บริเวณรอบ ๆ แยกนานา รวมถึงในซอยสุขุมวิท 3 และ 4  เป็นแหล่งที่เป็นที่รู้จักกันดีในแง่ของความเป็นย่านโคมแดง เช่นเดียวกับ ย่านพัฒน์พงศ์, ธนิยะ หรือซอยคาวบอย อันเป็นแหล่งรวมสถานบันเทิงยามค่ำคืนจำนวนมาก ทั้ง ผับ, บาร์, ดิสโก้เทค (รวมถึงมีการขายบริการทางเพศด้วย) เป็นที่รู้จักกันดีของชาวต่างประเทศ รวมถึงยังเป็นที่อยู่อาศัยของชาวต่างประเทศจำนวนมาก ในหลากหลายเชื้อชาติและศาสนา ถือว่าเป็นย่านที่มีการพัฒนาและความเจริญ มีอาคารชุดหรือคอนโดมิเนียมขนาดใหญ่สร้างขึ้นอยู่ข้างเคียง

**ประวัติ**
แต่เดิมบริเวณย่านนานาเรียกว่า ทุ่งบางกะปิ ภายหลังมีกลุ่มผู้มีรายได้สูง เจ้านายในพระราชวงศ์ ข้าราชการระดับสูงและคหบดี มาซื้อที่ดินเพื่อปลูกสร้างที่อยู่อาศัย เมื่อมีการตัดถนนสุขุมวิทเมื่อ พ.ศ. 2479 เมื่อเริ่มก่อสร้างเป็นถนนหินใส่ฝุ่น การจัดสรรที่ดินในบริเวณนี้เริ่มแรกโดยนายเอ อี นานา ได้ซื้อที่ดินแถบนี้ไว้มาก ได้เริ่มจัดสรรที่ดินของตนเป็นบริษัทแรกเป็นที่ดินซอยนานาแยกเข้าไปทั้งสองฟากของถนนสุขุมวิทในปัจจุบัน ต่อมามีเจ้าของที่ดินอื่น ๆ เริ่มเข้ามาพัฒนาด้วยเช่นกัน
ต่อมาเมื่อตัดถนนเพชรบุรีเมื่อ พ.ศ. 2503 ในช่วงปี พ.ศ. 2510 มีการสร้างสะพานข้ามคลองแสนเสบเพื่อเชื่อมถนนเพชรบุรีกับถนนสุขุมวิท ในช่วงสงครามเวียดนามเกิดสถานบริการและสถานบันเทิงระหว่างซอยนานาจนถึงแยกอโศก รวมถึงเกิดโรงแรมเพื่อรองรับชาวต่างชาติ โรงแรมที่มีชื่อเสียงเช่น โรงแรมแลนด์มาร์ก

**ระเบียงภาพ**

**อ้างอิง**

**แหล่งข้อมูลอื่น**
นานา
นานา
นานา
นานา
นานา
บาตังกัส (เมือง)

บาตังกัส (Batangas) เป็นนครศูนย์กลางของจังหวัดบาตังกัส ประเทศฟิลิปปินส์ และเป็นนครที่มีพื้นที่มากที่สุดในจังหวัด และเป็นหนึ่งในนครที่พัฒนาเป็นเมืองรวดเร็วที่สุดของประเทศ ในปี ค.ศ. 2015 บาตังกัสมีประชากร 329,874 คน
บาตังกัสเป็นที่รู้จักกันในฐานะ "ท่าเรืออุตสาหกรรมแห่งคาลาบาร์โซน" เนื่องจากเป็นที่ตั้งของท่าเรือนานาชาติบาตังกัส หนึ่งในท่าเรือที่มีผู้โดยสารหนาแน่นที่สุด และยังมีโรงกลั่นน้ำมันที่ใหญ่เป็นอันดับต้น ๆ ของประเทศ นอกจากนี้ยังมีโรงไฟฟ้าจากแก๊สธรรมชาติ 3 แห่ง และโรงงานอุตสาหกรรมอีกหลายแห่ง ตัวนครเป็นศูนย์กลางในด้านพาณิชยกรรม การศึกษา สาธารณสุข การท่องเที่ยว และการขนส่งของภูมิภาค

**การขนส่ง**
การขนส่งหลักในตัวเมือง ได้แก่ รถจิปนีย์ และรถจักรยานสามล้อ โดยเชื่อมต่อระหว่างบารังไกย์ เมืองและเทศบาลอื่น ๆ ศูนย์กลางการขนส่งอยู่ที่สถานีขนส่งผู้โดยสารแกรนด์เซ็นทรัล ถนนไดเวอร์ชัน

**การศึกษา**
สถาบันการศึกษาที่สำคัญได้แก่ มหาวิทยาลัยรัฐบาตังกัส, สถานศึกษาแห่งมหาวิทยาลัยฟิลิปปินส์–บาตังกัส, มหาวิทยาลัยบาตังกัส, วิทยาลัยเซนต์บริดเก็ต, โรงเรียนนานาชาติเวสต์มีด, วิทยาลัยโกลเดนเกต และวิทยาลัยลุงซดบาตังกัส
แผนกการศึกษาได้แบ่งเขตพื้นที่การศึกษาในบาตังกัส ในช่วงปีการศึกษา 2013-2014 มีโรงเรียนประถม 82 แห่ง และโรงเรียนมัธยม 18 แห่ง  ต่อมาในปีการศึกษา 2016-2017 มีโรงเรียนเอกชนที่ได้รับอนุญาต 50 แห่ง ซึ่งสอนในหลายระดับจนถึงระดับวิทยาลัย

**ระเบียงภาพ**
ไฟล์:Basilica of the Immaculate Conception Parish.JPG|Basilica Immaculate Conception Parish
ไฟล์:Jesus of Nazareth.JPG|โรงพยาบาลเฆซุสออฟนาซาเรท
ไฟล์:Batangas City, Poblacion, Plaza Mabini 002.JPG|พลาซามาบินี
ไฟล์:BatangasPier80828acg.jpg|ท่าเรือบาตังกัส
ไฟล์:Mount Banoy.JPG|ภูเขาบานอย
ไฟล์:2014-11-03 Batangas City Hall 002.jpg|ศาลาว่าการบาตังกัส

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  Philippine Standard Geographic Code-  สถิติเกี่ยวกับประชากร
หมวดหมู่:จังหวัดบาตังกัส
หมวดหมู่:เมืองในเขตคาลาบาร์โซน
อันตีโปโล

นครอันตีโปโล (ตากาล็อก: Lungsod ng Antipolo) หรือ อันตีโปโลซิตี เป็นนครศูนย์กลางของจังหวัดรีซัล ประเทศฟิลิปปินส์ ในปี ค.ศ. 2015 มีประชากร 776,386 คน เป็นเมืองที่มีประชากรมากที่สุดของเขตคาลาบาร์โซน และมากเป็นอันดับที่เจ็ดของประเทศ
อันตีโปโลยกฐานะจากเทศบาลมาเป็นนครในวันที่ 4 เมษายน ค.ศ. 1998 ภายใต้คำสั่งสาธารณรัฐที่ 8508 และทำพิธีเปิดศาลากลางจังหวัดหลังใหม่ในเดือนมีนาคม ค.ศ. 2009 แทนที่ศาลากลางหลังเก่าในปาซิก ซึ่งอยู่นอกอำนาจศาลจังหวัดรีซัล ภายหลังจากที่เมืองปาซิกถูกย้ายไปเมโทรมะนิลาในปี ค.ศ. 1975 ทำให้ต้องมีการย้ายศูนย์กลางจังหวัดมาที่อันตีโปโล ต่อมาในวันที่ 14 มีนาคม ค.ศ. 2011 อันตีโปโลได้รับการเสนอจากเบนิกโน อากีโนที่ 3 ให้เป็น "นครที่เป็นเมืองอย่างสูง" แต่กลับไม่เป็นผล
อันตีโปโลมีชื่อเสียงในด้านการแสวงบุญ จึงได้รับสมญา "นครแห่งการแสวงบุญของฟิลิปปินส์" เมืองแห่งนี้มีรูปปั้นมารีย์ ซึ่งนำเข้าจากเม็กซิโกในปี ค.ศ. 1626 และประดิษฐานอยู่ที่อาสนวิหารอันตีโปโล ทำให้ชาวฟิลิปปินส์ส่วนใหญ่เลื่อมใสในคาทอลิก นับตั้งแต่ยุคอาณานิคมของสเปน การแสวงบุญที่สำคัญคือการทำพิธีในวันศุกร์ประเสริฐและวันที่ 1 พฤษภาคม นอกจากนี้ยังมีธรรมเนียมการให้ศีลแก่รถยนต์คันใหม่ที่โบสถ์ จะทำให้รถและผู้โดยสารปลอดภัย
นครแห่งนี้อยู่ที่ระดับความสูงมากกว่าเมโทรมะนิลา จึงสามารถเห็นทิวทัศน์ที่งดงามโดยเฉพาะในตอนกลางคืน พืชผลผลิตที่สำคัญได้แก่ มะม่วงและมะม่วงหิมพานต์ ซึ่งได้รับความนิยมในหมู่นักท่องเที่ยว นอกจากนี้ยังมีอาหารท้องถิ่นอย่างซูมัน ซึ่งทำจากข้าวเหนียว สถานที่ท่องเที่ยวสำคัญ ได้แก่ อุทยานแห่งชาติฮีนูลูกังตักตัก ซึ่งได้รับความนิยมในช่วงฤดูร้อน

**ภูมิศาสตร์**
อันตีโปโลตั้งอยู่ทางตอนเหนือของจังหวัดรีซัล และอยู่บนที่ราบสูง ณ ระดับความสูง 200 เมตร ตัวเมืองมีพื้นที่ 156.68 ตารางกิโลเมตร พื้นที่ทางตอนเหนือและใต้ของเมืองเป็นป่าไม้

ตัวเมืองไม่มีทางออกสู่ทะเล มีอาณาเขตติดต่อกับเทศบาลซันมาตีโอและโรดรีกูซทางทิศเหนือ ติดกับเทศบาลตาไนย์ทางทิศตะวันออก ติดกับเทศบาลแองโกโน, ไตย์ไตย์ และเตเรซา ทางทิศใต้ และติดกับเทศบาลกาอินตา และเมืองมาริกินาในเมโทรมะนิลา ทางทิศตะวันตก

**ประชากร**
ในปี ค.ศ. 2015 มีประชากร 776,386 คน อัตราการเติบโตอยู่ที่ร้อยละ 4.19 ซึ่งมากกว่าอัตราเฉลี่ยทั้งประเทศที่ร้อยละ 2.04 โดยประชากรในปี ค.ศ. 2007 มีมากกว่าประชากรในปี ค.ศ. 1990 ถึงสามเท่า
ชาวเมืองส่วนใหญ่เป็นชาวตากาล็อก และส่วนน้อยเป็นชาวดูมากัต ซึ่งอาศัยอยู่ในบารังไกย์คาลาวิส และพื้นที่โบโซ-โบโซเก่า, ซันยซิโดร, ซันโฮเซ, และไกย์ซากัต ในบารังไกย์ซันโฮเซ

**การศึกษา**
แผนกการศึกษาดูแลเขตโรงเรียนในอันตีโปโล ซึ่งประกอบไปด้วยโรงเรียนรัฐบาล 65 แห่ง (ประถม 45 แห่ง, มัธยม 20 แห่ง) และโรงเรียนเอกชน 193 แห่ง มหาวิทยาลัย ได้แก่ มหาวิทยาลัยรีซัลซิสเต็ม และมหาวิทยาลัยพระแม่แห่งฟาติมา

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2017-05-03 -  Antipolo Philippines date=2016-01-25 -  Philippine Standard Geographic Code date=2012-04-13 -  Philippine Census Information-  Local Governance Performance Management System date=2016-01-06 
หมวดหมู่:จังหวัดรีซัล
หมวดหมู่:เมืองในเขตคาลาบาร์โซน
ฆวน เบร์นัต

ฆวน เบร์นัต เบลัสโก (Juan Bernat Velasco; เกิด 1 มีนาคม ค.ศ. 1993) เป็นนักฟุตบอลอาชีพชาวสเปน ปัจจุบันเล่นในตำแหน่งแบ็กซ้ายและปีกซ้ายให้กับปารีแซ็ง-แฌร์แม็งและทีมชาติสเปน
เขาเริ่มต้นเส้นทางอาชีพกับบาเลนเซีย และได้ลงเล่นในลาลิกาสามฤดูกาล ก่อนที่จะย้ายไปไบเอิร์นมิวนิกในปี ค.ศ. 2014 และคว้าแชมป์บุนเดิสลีกาถึงสามสมัย
เบร์นัตลงเล่นให้กับทีมชาติสเปน รุ่นอายุไม่เกิน 19 ปี และช่วยพาทีมคว้าแชมป์ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2012 เขาลงเล่นนัดแรกให้กับทีมชาติชุดใหญ่ในปี ค.ศ. 2014

**ทีมชาติ**
เบร์นัตได้ลงเล่นให้กับทีมชาติสเปน ทั้งรุ่นอายุไม่เกิน 16 และ 21 ปี เขาลงเล่นนัดแรกให้กับรุ่นไม่เกิน 16 ปีในปี ค.ศ. 2009 และในปีถัดมากับรุ่นไม่เกิน 17 ปี เขาพาสเปนไปถึงรอบชิงชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2010 โดยได้ลงเล่นพร้อมกับปาโก อัลกาเซร์ เพื่อนร่วมทีมที่บาเลนเซีย
ในฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2012 ที่ประเทศเอสโตเนีย เบร์นัตพาทีมชาติสเปนคว้าแชมป์ได้สำเร็จ ต่อมาวันที่ 3 ตุลาคม ค.ศ. 2014 เขาถูกบิเซนเต เดล โบสเก เรียกตัวติดทีมชาติชุดใหญ่ ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่พบกับสโลวาเกีย และลักเซมเบิร์ก เขาลงเล่นนัดแรกในนัดที่ชนะลักเซมเบิร์ก 4–0 ซึ่งเขาทำประตูได้ด้วย

**สถิติ**

**ประตูในนามทีมชาติ**

**เกียรติประวัติ**

**สโมสร**
ไบเอิร์นมิวนิก- บุนเดิสลีกา: 2014–15, 2015–16, 2016–17- เดเอ็ฟเบ-โพคาล: 2015–16- เดเอฟเอล-ซูเปอร์คัพ: 2016
ปารีแซ็ง-แฌร์แม็ง- ลีกเอิง: 2018–19- ทรอเฟเดช็องปียง: 2019

**ทีมชาติ**
สเปน รุ่นอายุไม่เกิน 17 ปี- ฟุตบอลชิงแชมป์แห่งชาติยุโรป รุ่นอายุไม่เกิน 17 ปี รองชนะเลิศ: 2010
สเปน รุ่นอายุไม่เกิน 19 ปี- ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2012

**หมายเหตุ**

**อ้างอิง**

**แหล่งข้อมูลอื่น**
 13711-  CiberChe stats and bio - juan-bernat- 57447
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:ปีกฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:นักฟุตบอลทีมชาติสเปน
คุณหมอสองภพ

คุณหมอสองภพ (มย็องบุลฮอช็อน; หรือรู้จักกันในชื่อ ดิเซิร์ฟวิงออฟเดอะเนม) เป็นละครโทรทัศน์เกาหลีใต้แนวจินตนิมิต การแพทย์ในปี ค.ศ. 2017 นำแสดงโดย คิม นัม-กิล และ คิม อา-จุง เป็นเรื่องราวเกี่ยวกับแพทย์ผู้เชี่ยวชาญในศตวรรษที่ 17 และ 21 ละครเรื่องนี้เป็นการกลับมาแสดงละครอีกครั้งของคิม นัม-กิลในรอบสี่ปี ออกอากาศทางช่องทีวีเอ็น ตั้งแต่วันที่ 12 สิงหาคม ถึงวันที่ 1 ตุลาคม ค.ศ. 2017 ทุกวันเสาร์และวันอาทิตย์ เวลา 21:00 น. เป็นจำนวน 16 ตอน

**เนื้อเรื่องย่อ**
ฮออิม (คิม นัม-กิล) เป็นแพทย์แผนเกาหลีโบราณในสมัยราชวงศ์โชซ็อน เขาทำงานที่โรงหมอแฮมินซอสำหรับคนยากจนในเวลากลางวัน และได้รับเงินทองมากมายโดยการออกไปรักษาให้คนชั้นสูงในเวลากลางคืน เขามีชื่อเสียงในด้านการฝังเข็มอันยอดเยี่ยม อยู่มาวันหนึ่งเขาตกลงไปในแม่น้ำและฟื้นขึ้นมาในโลกสมัยใหม่ในกรุงโซล ที่นั้นเขาได้พบกับชเว ย็อน-คย็อง (คิม อา-จุง) ศัลยแพทย์ทรวงอกในโรงพยาบาลชินแฮ

**นักแสดง**

**ตัวละครหลัก**
 คิม นัม-กิล รับบทเป็น ฮออิม/ฮอ บง-ทัก
 แพทย์แผนเกาหลีโบราณ ผู้เดินทางข้ามเวลากว่า 400 ปีมาในกรุงโซลหลังจากความตาย- คิม อา-จุง รับบทเป็น ชเว ย็อน-คย็อง
 ศัลยแพทย์สาวที่ไปคลับในเวลากลางคืนเพื่อปลดปล่อยความเครียด

**ตัวละครสมทบ**
 มุน กา-ย็อง รับบทเป็น ดง มัก-แก- คิม มย็อง-กอน รับบทเป็น มา ซ็อง-แท/ยู จิน-โอ (โชซ็อน)- ออม ฮโย-ซ็อบ รับบทเป็น โฮจุน- อัน ซ็อก-ฮวัน รับบทเป็น ชิน มย็อง-ฮุน/รัฐมนตรีว่าการกระทรวง (โชซ็อน)- แมง ซัง-ฮุน รับบทเป็น ยู ชัน-ซ็อง- อี แด-ย็อน รับบทเป็น ศาสตราจารย์ฮวัง - โอ แด-ฮวัน รับบทเป็น ดู-ชิล- แท ฮัง-โฮ รับบทเป็น มิน บย็อง-กี- คิม บย็อง-ชุน รับบทเป็น คว็อน จี- ยู มิน-กยู รับบทเป็น ยู แจ-ฮา- ยุน จู-ซัง รับบทเป็น ชเว ช็อน-ซุล- ซ็องจู รับบทเป็น คิม มิน-แจ- โน จ็อง-อึย รับบทเป็น โอ ฮา-รา- ฮิโรมิตสึ ทะเกะดะ รับบทเป็น ซะยะกะ (โชซ็อน) / คิม ชุง-ซัน (เปลี่ยนชื่อหลังจากสงครามอิมจิน)

**เรตติง**
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
*small| ละครเรื่องนี้ออกอากาศผ่านช่องเคเบิล/เพย์ทีวี ซึ่งเป็นปกติที่มีผู้รับชมจำนวนน้อยกว่าเมื่อเปรียบเทียบกับการออกอากาศแบบฟรีทูแอร์ทีวี/แพร่ภาพสู่สาธารณะ (อย่างช่องเคบีเอส, เอสบีเอส, เอ็มบีซี และอีบีเอส)

**อ้างอิง**

**แหล่งข้อมูลอื่น**
 ไลฟ์อัปทูยัวร์เนม- tt7094874
หมวดหมู่:ละครโทรทัศน์ช่องทีวีเอ็น‎
หมวดหมู่:ละครโทรทัศน์เกาหลีใต้ในปี พ.ศ. 2560
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์แนวข้ามเวลาเกาหลีใต้
สะอึก

อาการสะอึก เป็นการหดตัวนอกอำนาจจิตใจของกะบังลม ทำให้กะบังลมหดตัวอย่างแรงราว 0.25 วินาที เสียง "ฮึก" ที่เกิดขึ้นระหว่างการสะอึกเกิดจากการปิดของเส้นเสียง การสะอึกอาจเกิดขึ้นเพียงครั้งเดียวหรือหลายครั้ง โดยมีระยะเวลาห่างกันคงที่
อาการสะอึกเกิดได้จากหลายสาเหตุ เช่น มีอากาศในท้องเยอะเกิน, โรคกรดไหลย้อน, ไส้เลื่อนกะบังลม, กินหรือดื่มเร็วเกินไป, การหัวเราะ หรือเป็นสัญญาณของโรค เช่น ไตวาย, โรคหลอดเลือดสมอง, โรคปลอกประสาทเสื่อมแข็ง, เยื่อหุ้มสมองอักเสบ หรือเส้นประสาทเวกัสถูกทำลาย
โดยปกติแล้วอาการสะอึกจะหายได้เอง แต่มีการเสนอหลายวิธีเพื่อช่วยให้หายสะอึกเร็วขึ้น เช่น กลั้นหายใจ, หายใจในถุงกระดาษหรืองอเข่าเข้าหาตัวแล้วเอนไปด้านหน้า แต่ในรายที่สะอึกเรื้อรังอาจต้องรับยาบาโคลเฟน, คลอร์โพรมาซีน, เมทาโคลพราไมด์ หรือเข้ารับการผ่าตัด บันทึกสถิติโลกกินเนสส์ รายงานว่าชาลส์ ออสบอร์น ชายชาวอเมริกันเป็นผู้ที่สะอึกนานที่สุดเป็นเวลา 68 ปี (ระหว่างปี ค.ศ. 1922-1990)

**อ้างอิง**
หมวดหมู่:รีเฟล็กซ์
หมวดหมู่:อาการและอาการแสดงที่เกี่ยวกับระบบหายใจ
เมโคลไซคลีน

เมโคลไซคลีน (INN; Meclocycline) เป็นยาปฏิชีวนะชนิดออกฤทธิ์กว้างในกลุ่มเตตราไซคลีน มีจำหน่ายในตลาดยาในรูปแบบยาใช้ภายนอก สำหรับการรักษาการติดเชื้อแบคทีเรียของผิวหนัง (skin infections) หรือการติดเชื้อโปรโตซัว โดยยานี้จะออกฤทธิ์ยับยั้งการสังเคราะห์โปรตีนของแบคทีเรียจากการเข้าขัดขวางการทำงานของหน่วยย่อย 30 เอสของไรโบโซมแบคทีเรีย ทำให้การนำกรดอะมิโนมาต่อเป็นสายโปรตีนหยุดชะงักลง เนื่องจากเมโคลไซคลีนไม่ละลายในน้ำและก่อให้เกิดพิษต่อตับและไตสูง จึงไม่มีการพัฒนายานี้เพื่อการใช้ทางระบบ
ปัจจุบัน เมโคลไซคลีนกำลังอยู่ระหว่างการศึกษาทางคลินิกระยะที่ 2 NCT00385515 (Efficacy of SNX-1012 in the Treatment of Oral Mucositis) L797

**อ้างอิง**

หมวดหมู่:ยาต้านจุลชีพ
เคอร์ดิสถานซีเรีย

ไฟล์:Kurdish languages map.svg|thumb|ตำแหน่งของชุมชนที่พูดภาษาเคิร์ดในตะวันออกกลาง (Le Monde diplomatique, 2007)
เคอร์ดิสถานซีเรีย (Syrian Kurdistan) เป็นพื้นที่ที่มีชาวเคิร์ดอาศัยอยู่ในภาคเหนือของประเทศซีเรีย แวดล้อมด้วยดินแดนแทรกไม่ติดต่อกันสามดินแดนตามชายแดนประเทศตุรกีและอิรัก ประกอบด้วย Afrin ทางทิศตะวันตกเฉียงเหนือ Kobani ทางทิศเหนือ และ Jazira ทางทิศตะวันออกเฉียงเหนือ7p=8 มักเรียกว่า เคอร์ดิสถานตะวันตก หรือ โรยาวา (Rojava) สำหรับเคอร์ดิสถานแห่งอื่น ได้แก่ เคอร์ดิสถานอิหร่าน, เคอร์ดิสถานตุรกี, และ เคอร์ดิสถานอิรัก5ps=: "Hence the terms: rojhalat (east, Iran), bashur (south, Iraq), bakur (north, Turkey), and rojava (west, Syria)."

**เชิงอรรถ**

**อ้างอิง**
หมวดหมู่:ภูมิศาสตร์ซีเรีย
หมวดหมู่:เคอร์ดิสถาน
หมวดหมู่:ลิแวนต์
หมวดหมู่:การเมืองซีเรีย
หมวดหมู่:เมโสโปเตเมีย
แค้นได้ตายไม่เป็น

แค้นได้ตายไม่เป็น (อังกฤษ: Dead Man Down) เป็นภาพยนตร์อเมริกันแนวโลดโผนปี ค.ศ. 2013 กำกับโดย นีลส์ อาร์เดน โอเปลฟ นำแสดงโดย โคลิน ฟาร์เรล, นูมมิ ราเพช, โดมินิก คูเปอร์, เทอเรนซ์ ฮาวเวิร์ด และอิซาแบลล์ ฮัปเปิร์ท

**เนื้อเรื่องย่อ**
เป็นเรื่องราวเกี่ยวกับ วิคเตอร์ มือขวาของเจ้าพ่อวงการลับ ที่แอบเก็บความแค้นของตัวเองไว้ในใจจากการที่เจ้านายของเขาสังหารภรรยาและลูกของเขาเอง จนกระทั่งได้พบกับ บีทริซหญิงสาวซึ่งเป็นหนึ่งในคนที่มีความแค้นกับเจ้านายของเขาเช่นกัน เขาและเธอจึงต้องร่วมมือกัน เพื่อที่จะชำระแค้น

**นักแสดง**
 โคลิน ฟาร์เรล รับบท วิคเตอร์/ลาซโล เคอร์ริค- นูมมิ ราเพช รับบท บีทริซ เลาซอน- โดมินิก คูเปอร์ รับบท ดาร์ซีย์- เทอเรนซ์ ฮาวเวิร์ด รับบท อัลโฟน ฮอยท์- อิซาเบล ฮัปเปิร์ท รับบท แมแมน ลาวซอน- หลุยส์ ดา ซิลวา รับบท เทอร์รีย์- เวด บาร์เร็ตต์ รับบท คิลล์รอย- ฟรังกี จี รับบท ลูโก้- เดคลาน มัลเวย์ รับบท ก๊อฟฟ์- จอห์น เซเนเตียโป รับบท ชาร์ลส์- รอย เจมส์ วิลสัน รับบท บล็อตโต- สตีเฟ่น ฮิล รับบท โรแลน- แอรอน เวกซเลอร์ รับบท พอล- แอคคาเลีย ควินตาน่า รับบท เดลฟิน- เจมส์ บิเบอรี รับบท อิเลียร์- เอฟ. เมอร์รีย์ เอบราฮัม รับบท เกรกอร์- แอนดรูว์ สจ๊วต-โจนส์ รับบท แฮร์รีย์- วิลเลียม ซีลินสกี รับบท อเล็กซ์- อาร์มันด์ แอสแซนเต้ รับบท ลอน การ์ดอน

**อ้างอิง**

**แหล่งข้อมูลอื่น**
 2101341- deadmandown- Dead Man Down- Dead Man Down- name=Dead Man Down- Dead Man Down- Dead Man Down on BoxOffice.com- 562416
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในรัฐนิวยอร์ก
หมวดหมู่:ภาพยนตร์นีโอ-นัวร์
หมวดหมู่:ดับเบิลยูดับเบิลยูอี สตูดิโอส
โรซีมาร์ อามังซียู

โรซีมาร์ อามังซียู (Rosimar Amâncio) หรือ บิล (Bill; เกิดวันที่ 2 กรกฎาคม ค.ศ. 1984) เป็นนักฟุตบอลอาชีพชาวบราซิล ในตำแหน่งกองหน้า

**สโมสรอาชีพ**
บิลเริ่มต้นเส้นทางอาชีพกับสโมสรบรากังชีนู และถูกปล่อยยืมตัวให้กับ Nanchang Hengyuan ในปี ค.ศ. 2008
ต่อมาในเดือนกรกฎาคม ค.ศ. 2009 บิลย้ายไปร่วมทีมคอรินเทียนส์ อย่างไรก็ตาม เขาถูกปล่อยยืมตัวอีกครั้งให้กับกูรีตีบา
เมื่อหมดสัญญายืมตัว เขากลับไปคอรินเทียนส์อีกครั้ง แต่ไม่ประสบความสำเร็จใด ๆ เขาจึงย้ายไปเซ็นสัญญากับซังตุส
ในเดือนมกราคม ค.ศ. 2018 บิลย้ายมาเข้าร่วมสโมสรฟุตบอลราชบุรี มิตรผล ในไทยลีก และในวันที่ 18 มีนาคม ค.ศ. 2018 เขาทำประตูแรกกับสโมสร ในนัดที่ราชบุรีเปิดมิตรผลสเตเดียมเอาชนะนครราชสีมา 3-0 โดยในนัดนั้น เขายิงได้สองประตู

**เกียรติประวัติ**
เชียงราย ยูไนเต็ด- ไทยลีก (1): 2019- ไทยเอฟเอคัพ (2): 2018, 2020–21- ไทยลีกคัพ (1): 2018
*ไทยแลนด์แชมเปียนส์คัพ (1): 2020
รางวัลส่วนตัว- ประตูยอดเยี่ยมประจำเดือนของไทยลีก: พฤศจิกายน 2566

**อ้างอิง**

**แหล่งข้อมูลอื่น**
 rosimar-amancio/71174
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:ผู้เล่นในเคลีก 1
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:บุคคลจากรัฐเปร์นังบูกู
หมวดหมู่:ชาวบราซิลในประเทศไทย
หมวดหมู่:ผู้เล่นสโมสรฟุตบอลลำพูน วอริเออร์
ยุทธการล้างบางเดนคน

ยุทธการล้างบางเดนคน (อังกฤษ: Exit Wounds) เป็นภาพยนตร์แอคชั่น สัญชาติอเมริกา สร้างขึ้นเมื่อปี ค.ศ. 2001 กำกับโดย แอนดร์แซจ บาร์ทโกเวียค นำแสดงโดย สตีเวน ซีกัล, ดีเอ็มเอ็กซ์

**เนื้อเรื่องย่อ**
เพราะพฤติกรรมที่มักจะล้ำเส้นความพอดีอยู่เป็นประจำ ทำให้ โอริน บอยด์ ถูกขึ้นบัญชี “ตัวสร้างปัญหา” ของผู้บังคับบัญชาแทบทุกคนในกรมตำรวจ หลังจากที่โอรินช่วยชีวิตรองประธานาธิบดีสหรัฐฯ เอาไว้ได้อย่างหวุดหวิด ในเหตุการณ์ก่อการร้ายครั้งใหญ่ เขาก็ถูกส่งตัวไปประจำยังเขตที่เต็มไปด้วยปัญหาอาชญากรรม – พรีซินท์ 15 เมืองดีทรอยท์ และยังต้องเข้าร่วมชั้นควบคุมความประพฤติ เพื่อช่วยให้เขาสามารถควบคุมอารมณ์หุนหันพลันแล่นเอาไว้ ให้อยู่ในระดับที่พอดี แต่ด้วยความเป็นคนเลือดร้อน ทำให้โอรินทนอยู่อย่างมีความสุขในชั้นเรียนได้เพียง 15 นาที ก่อนที่เขาจะได้พบกับพิธีกรช่างพูด เฮนรี่ เวย์น ซึ่งพยายามตามตื้อ ขอเป็นคู่หูปราบอธรรมร่วมกับเขา เจ้านายคนใหม่ของโอริน คือ ทัคเคย์ สาวสวยผู้ส่งเขาไปทำงานตำรวจจราจร บนท้องถนนอยู่ระยะหนึ่ง จนกระทั่งเฮโรอีนจำนวน 50 กิโลกรัม ราคา 5 ล้านดอลล่าร์ ในครอบครองของตำรวจ เกิดหายสาปสูญไปอย่างไร้ร่องรอย โอรินจึงได้รับโอกาส ให้กลับมาไถ่บาปแก้ตัวอีกครั้ง ด้วยการสืบสวนคดีที่เกี่ยวพันไปยังปัญหาคอรัปชั่น ซึ่งโยงใยซับซ้อนอยู่ในกรมตำรวจ รวมไปถึงพ่อค้ายาเสพติดผิวดำรายใหญ่อย่าง ลาเทรลล์ วอลเกอร์ ซึ่งต่อมากลับกลายเป็นมิตรแท้เพียงคนเดียวของโอริน ที่จะช่วยเขารับมือกับขบวนการค้ายาของเหล่าตำรวจทุจริต

**นักแสดง**
สตีเวน ซีกัล รับบท โอริน บอยด์
*ดีเอ็มเอ็กซ์ รับบท ลาเทรลล์ วอลเกอร์/ ลีออน โรลลินส์
*ไอเซห์ วอชิงตัน รับบท จอร์จ คาล์ค
*แอนโทนี แอนเดอร์สัน รับบท ที. เค. จอห์นสัน
*ไมเคิล ไจ ไวท์ รับบท เลวิส สตรัทท์
*เดวิด วาดิม รับบท แมตต์ มอนทินี
*แม็ทธิว จี เทย์เลอร์ รับบท ยูเซลดิงเกอร์
*เชน ดาลี รับบท ฟิตช์
*บิล ดุ๊ก รับบท ฮิงเกส
*จิลล์ เฮนเนสซี รับบท กัปตันแอนเน็ตเต้ คาลนาฮี
*ทอม อาร์โนลด์ รับบท เฮนรี่ เวนย์
*บรูซ แมคกิล รับบท แฟรงค์ แดเนียลส์
*อีวา เมนเดส รับบท ทริช
*ดรัก-ออน รับบท ฌอน โรลลินส์
*เจมี ฟ็อกซ์ รับบท เจ้าของบาร์ (ไม่อยู่ในเครดิต)

**อ้างอิง**

**แหล่งข้อมูลอื่น**
 0242445- 343534- 237769- exitwounds
หมวดหมู่:ภาพยนตร์อเมริกัน
โดมินิก อาดีเยียห์

โดมินิก อาดีเยียห์ (เกิดวันที่ 29 พฤศจิกายน ค.ศ. 1989) เป็นนักฟุตบอลอาชีพชาวกานา เล่นในตำแหน่งกองหน้า

**สโมสรอาชีพ**

**นครราชสีมา**
ในเดือนกุมภาพันธ์ ค.ศ. 2015 อาดีเยียห์เซ็นสัญญากับสโมสรฟุตบอลนครราชสีมาในไทยพรีเมียร์ลีก เขาช่วยให้สโมสรจบอันดับที่ 8 และต่อสัญญากับสโมสรในฤดูกาลถัดไป
สำหรับในฤดูกาล 2018 (พ.ศ. 2561) อาดีเยียห์ทำประตูแรกของฤดูกาล ในวันที่ 11 มีนาคม นัดที่นครราชสีมาเปิดสนามกีฬาเฉลิมพระเกียรติฯ เอาชนะสุโขทัย 2-1 และได้แยกทางกับสโมสรก่อนจบเลกแรก

**ศรีสะเกษ**

**เกียรติประวัติ**

**สโมสร**
Fredrikstad- เหรียญเงิน Tippeligaen:  2008

**บุคคล**
 ผู้เล่นที่น่าจับตามองในกานาพรีเมียร์ลีก: 2007–08- ลูกบอลทองคำของฟุตบอลโลกเยาวชนอายุไม่เกิน 20 ปี: 2009- รองเท้าทองคำของฟุตบอลโลกเยาวชนอายุไม่เกิน 20 ปี: 2009- ผู้เล่นเยาวชนยอดเยี่ยมแห่งปีของซีเอเอฟ: 2009 

**สถิติอาชีพ**

**ทีมชาติ**

**อ้างอิง**

**แหล่งข้อมูลอื่น**
  Dominic Adiyiah at Assocalciatori.it - id=34611- 306640- dominic-adiyiah/97348
หมวดหมู่:บุคคลที่ยังมีชีวิตอยู่
หมวดหมู่:บุคคลจากอักกรา
หมวดหมู่:นักฟุตบอลชาวกานา
หมวดหมู่:กองหน้าฟุตบอล
หมวดหมู่:นักฟุตบอลทีมชาติกานา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นเอซี มิลาน
หมวดหมู่:ผู้เล่นในกานาพรีเมียร์ลีก
หมวดหมู่:ผู้เล่นในเซอร์เบียซูเปอร์ลีกา
หมวดหมู่:ผู้เล่นในยูเครนเนียนพรีเมียร์ลีก
หมวดหมู่:ผู้เล่นในคาซัคสถานพรีเมียร์ลีก
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:นักฟุตบอลชายชาวต่างชาติที่ค้าแข้งในประเทศไทย